Д О Г О В О Р 
за контрол и сертификация на биологично производство, преработка, означаване и търговия с биологични продукти 

№ ………………./ …………………….. г.
Днес, ……………….. год., мeжду:

1. „БАЛКАН БИОСЕРТ” ООД със седалище и адрес на управление: гр. Пловдив, бул. “Княгиня Мария Луиза” № 47, ет. 2, ап. А1, вписано в търговския регистър при Агенцията по вписванията с ЕИК 115772457, представлявано от управителя -  КРАСИМИР ПАВЛОВ КУНЧЕВ, наричано по-долу в договора КОНТРОЛЕН ОРГАН, от една страна, 
и 
            2. ………………………….., с ЕГН/ЛНЧ/ЕИК……………………., код по БУЛСТАТ: ……………………. със седалище и адрес на управление: ……………………………………………………….., представлявано от: …………………………….. в качеството му/ й на ……………………, наричано по-долу в договора за краткост „Клиент”, от друга страна,
На основание Регламент (ЕС) 2018/848, ведно с всички негови последващи изменения и допълнения, Закона за прилагане на общата организация на пазарите на земеделски продукти на европейския съюз, се сключи настоящият договор, с който страните уреждат отношенията по осъществяване на кoнтрол и сертификация за спазване на правилата за биологично производство, преработка, означаване и търговия със земеделски продукти и храни в Република България.
І.  ПРЕДМЕТ, СКЛЮЧВАНЕ  И СРОК НА ДОГОВОРА

1. Контролният орган се задължава да осъществява контрол и издаде сертификат за спазване на правилата за биологично производство за земеделски култури, индивидуализирани подробно в Приложение № 1 към настоящия договор, представляващо неразделна част от него, срещу задължението на Клиента да му заплати възнаграждение, по начина и в сроковете, уговорени в настоящия договор.

2. Настоящият договор се счита за сключен с подписването му от страните или с приемането от Клиента на предложението (офертата) на Контролния орган за сключването му. За приемане на предложението (офертата) се счита извършеното от Клиента на Контролния орган цялостно или авансово плащане на част от дължимото възнаграждение по договора в размера по т. 5.1 от настоящия договор.
3.1. Настоящият договор се сключва за срок от една година, считано от датата на подписването му и включва най-малко едногодишен период на контрол. 
3.2. Действието на договора се продължава за следващ едногодишен период в случай, че никоя от страните не заяви, че желае прекратяването му с писмено предизвестие един месец преди края на срока. Това правило - за продължаване срока на действие на договора, е приложимо неограничен брой пъти във времето. 
ІІ. ЦЕНА И НАЧИН НА ПЛАЩАНЕ

4. Клиентът се задължава да заплати на Контролния орган възнаграждение за услугата по сертификация и контрол. Размерът на дължимото възнаграждение се формира съгласно правилата, установени в регламентирания ценоразпис (ценовата таблица) на Контролния орган.
5. Плащането на възнаграждението за услугата по сертификация се извършва от Клиента на Контролния орган по банков път или в брой в офиса на Контролния орган, както следва:

5.1. 50 % от размера на възнаграждението, представляващо авансово плащане, се дължи едновременно със сключване на настоящия договор; 
5.2. 50 % от възнаграждението се дължи в 10-дневен срок от приключване на контрола, което се удостоверява с подписването на доклада за извършения контрол. 
6. За всяка следваща година, се изготвя оферта от Контролния орган на базата на план- програмата по т. 8.9 съгласно актуалния за годината ценоразпис на Контролния орган. Клиентът е длъжен да заяви в седемдневен срок от получаване на офертата дали я приема или не, ако не стори това в седемдневния срок, се счита, че я е приел. Плащането на възнаграждението за услугата по контрол и издаване на нов сертификат се извършва най-малко 3 дни преди определената от Контролния орган начална дата за започване на процедурата по контрол или съобразно посоченото в приетата оферта.
7. При забава в плащанията на задълженията по т. 5 и т. 6 Клиентът дължи на Контролния орган законната лихва за периода на забавата.

III. ЗАДЪЛЖЕНИЯ НА СТРАНИТЕ

8. Клиентът се задължава: 
8.1 стриктно да спазва правилата за биологично производство, преработка, означаване, транспортиране и търговия със земеделски продукти и храни в съответствие с нормативните изисквания на европейското и българското законодателство, както и приетата от Контролния орган процедурата по контрол и сертификация и всички нейни последващи изменения.
8.2 да изпълнява и спазва процедурите на Контролния орган за сертификация и контрол. 
8.3 да изпълнява определените от Контролния орган мерки, санкции и инструкции, необходими за удовлетворяването на изискванията на сертификация.
8.4 да изпълнява изискванията за сертификация и да отговаря на тях за времето от издаване на сертификата до изтичане на срока му.
8.5 да изпълнява измененията на изискванията на сертификация, когато те са му съобщени от Контролния орган.
8.6 да извърши всички правни и фактически действия, необходими за подготовката и реализацията от Контролния орган на процедурата по контрол и сертификация, включително с участието на наблюдатели при необходимост, както и да осигури преглед на необходимата документация, достъп до съответното оборудване, земеделски земи, обекти, зони и др. места за производство, персонал и подизпълнители.
8.7 да предостави при поискване достъп нa екипите на БСА за оценяване изпълнението на дейността по оценяване на съответствието на място на клиента.

8.8  да обособи земите и другите места за биологично производство и складиране на продукти, произведени по биологичен начин отделно от другите производства, така че да се избегне възможността от смесване и замърсяване на биологичната продукция.
8.9  да предоставя на Контролния орган план-програма за производство на растителни култури по биологичен начин ежегодно до 10 януари за започващата стопанска година. При промяна в информацията, ще изпратя актуализирана годишна план-програма на Контролния орган в срок до 3 работни дни преди засяване/засаждане;

8.10 да води обособена стокова и финансова документация/ записи, които  да позволяват на Контролния орган проследяване на цялата интересуваща го информация във връзка с контрола и сертификацията. 

8.11 да осигурява по всяко време достъп на Контролния орган до проверяваните обекти и до свързаната със сертификацията документация и да му предоставя цялата необходима информация, свързана с контролираната дейност. 

8.12 да информира Контролния орган за всяка извършена сделка (като например, но не само, продажба и/или покупка) с биологични суровини и/или крайни продукти в срок до 5 (пет) работни дни от датата на сделката. 
8.13 да изпълнява мерките, инструкциите и коригиращите действия, които Контролния орган е приложил и/или предписва при констатирани нарушения.

8.14 да информира незабавно Контролния орган за факти и обстоятелства, които могат да доведат до неспособност от страна на клиента да отговаря на сертификационните изисквания.

8.15 да информира Контролния орган не по късно от един месец преди намерението за модификация на продукта, процеса на преработка или система на качество, които дават отражение върху съответствието на сертифицирания продукт.

8.16 да не използва продуктовия сертификат, доклади или която и да е част от документацията неправомерно или по начин, който дискредитира Контролния орган и да не прави никакви изявления по отношение на сертификацията на свой продукт, които Контролния орган може да счете за заблуждаващи или неразрешени.

8.17 да спазва изискванията на Контролния орган при представянето на сертифицираните продукти в средствата за информация, например: в документи, брошури, реклами и др.

8.18 да спазва всички изисквания на Контролния орган, свързани с използването на знаци за съответствие и на информация, свързана със сертифицирания продукт.

8.19 при представяне на копия от документи за сертификация на трети лица, документите трябва да бъдат възпроизведени в тяхната цялост.

8.20 да прави възражения относно сертификацията само в обхвата на сертификацията.

8.21 да прекрати рекламната дейност по отношение на сертификацията и да върне сертификационните документи след преустановяване, отмяна или прекратяване на сертификацията. 

8.22 да поддържа регистър на всички известни му жалби, които са свързани със спазването на изискванията за сертификация, и предоставя при поискване тези записи на Контролния орган и предприема необходимите действия по: проучване и анализ на жалбите; предприема подходящи действия за отстраняване на констатираните недостатъци, които влияят на съответствието с изискванията за сертификация; документира, предприетите действия.
8.23 след изтичане на срока по чл. 49, ал. 1 от Наредба № 4 от 24.02.2015г. за прилагане на мярка 11 "биологично земеделие" от програмата за развитие на селските райони за периода 2014 - 2020 г. да извърши самостоятелна проверка на въведените от Контролния орган данни за извършените през текущата година проверки на Клиента в електронната система, създадена от Държавен фонд "Земеделие" - Разплащателна агенция по чл. 49, ал. 1 от Наредба № 4 от 24.02.2015г. за прилагане на мярка 11 "биологично земеделие" от програмата за развитие на селските райони за периода 2014- 2020 г. 
8.24 да извърши проверката по т. 8.23 и да уведоми Контролния орган за констатирани грешки във въведените данни не по-късно от един месец преди изтичане на срока по чл. 49, ал. 4 от Наредба № 4 от 24.02.2015г. за прилагане на мярка 11 "биологично земеделие" от програмата за развитие на селските райони за периода 2014 - 2020 г. Контролният орган не носи отговорност за претърпени от Клиента вреди независимо от тяхното основание, вид и размер в следствие на допуснати от Контролния орган грешки при въвеждане на данните за извършените през текущата година проверки на Клиента в електронната система по чл. 49, ал. 1 от Наредба № 4 от 24.02.2015г. за прилагане на мярка 11 "биологично земеделие" от програмата за развитие на селските райони за периода 2014- 2020 г. 
            9. С подписването на този договор Клиентът дава съгласието си Контролният орган да възлага чрез договор извършването на лабораторни анализи на трети лица или участието на технически експерти и наблюдатели по време на контрол, при спазване политиката на Контролния орган и поверителността на информацията. Разноските за извършване на лабораторния анализ и за участието на технически експерти и наблюдатели са изцяло за сметка на клиента. 
10. Контролният  орган се задължава:

· да осъществява контролните мерки, съгласно изискванията и стандартите на европейското и българското законодателство в областта на биологичното производство, преработка, означаване и търговия със земеделски продукти и храни.

· за всяка извършена проверка да съставя доклад, който се подписва от Клиента и Контролния орган и екземпляр от него се предоставя на Клиента на място.

· да не разгласява информацията, която е получил при извършване на контрола. Да предоставя данните от проверките само на клиента и на компетентните държавни органи. 
· в случай, че процедурата по сертификация е приключила успешно и Клиентът е изпълнил задължението си по т. 5 и/или т. 6 от договора да издаде сертификационно решение и сертификат 

11.1. Контролният орган има право:

· да извършва внезапни проверки и пълни допълнителни проверки на място на  обектите за производство, подготовка/обработка, разпространение/пускане на пазара, съхранение, внос, износ на биологични продукти.
· при извършване на проверките Контролния орган има право да взема проби от почви, поливни води, растения и крайни преработени продукти, с цел проверка на наличието на торове и препарати, несъвместими с биологичен начин на производство. 

· да отнеме издадения сертификат и да нареди преустановяване на ползването на означението на биологично производство, от цялата партида или производство, когато установи нарушение на правилата за биологично производство и/ или неговото означаване.  
· когато констатира нарушение на правилата за биологично производство/преработка/търговия и/или неговото означаване, да забрани на клиента за определен период да търгува с продукти с означение на биологичния начин на производство. 
· Контролният орган има право да оповести в публичното пространство до неограничен кръг лица чрез своята интернет страница следната информация за клиента: име/фирма; седалище и/или адрес; вид на производството; качество; продуктите, които се сертифицират; данни за контакт и др. данни, изискуеми за оповестяване от нормативен акт.
ІV. ПРЕКРАТЯВАНЕ

12.1. Действието на договора се прекратява:

· по взаимно съгласие на страните, изразено писмено;

· с изтичане на срока му, освен при новация по т. 3.2 от настоящия договор;
· по право при откриване на производство по несъстоятелност и/или ликвидация на която и да е от страните юридическо лице, респ. при смърт на страна физическо лице;
· от всяка от страните с едномесечно писмено предизвестие.

12.2. Контролният орган може да развали договора преди изтичането на срока му, без да предоставя по реда на чл. 87, ал. 1 от ЗЗД срок за изпълнение на Клиента, ако последният е в забава за плащане на част или в цялост на своето задължение по т. 5 и/или т. 6 от договора, която е продължила, повече от 30 дни.
12.3 Клиентът може да се откаже от договора, ако не е започнало изпълнението му от страна на Контролния орган, като в този случай няма право да иска връщане на авансово заплатеното от него възнаграждение по т. 5.1 от настоящия договор, а, ако не го заплатил, е длъжен да го стори.
13. При неизпълнение на договора, той може да бъде прекратен едностранно от изправната страна с едноседмично писмено предизвестие, отправено до неизправната страна.
V. ОБЩИ УСЛОВИЯ

14. С подписването на настоящия договор Клиентът, на основание чл. 16, ал.1 от ЗЗД и чл. 298, ал.1, от ТЗ, заявява, че е получил, че се е запознал и че е приел ОБЩИТЕ УСЛОВИЯ на Контролния орган по Договорите за контрол и сертификация на биологично производство, преработка, означаване и търговия с биологични продукти. 


15. При несъответствие между уговорките в настоящия договор и уговорките в общите условия имат сила първите, макар и вторите да не са заличени. 

VI. ДОПЪЛНИТЕЛНИ РАЗПОРЕДБИ

16. Страните по договора се задължават да осъществяват взаимно сътрудничество и подкрепа за изпълнение на договора и разпоредбите на европейското и българското законодателство в областта на биологичното производство, преработка, означаване и търговия със земеделски продукти и храни.

17.1. Всички съобщения и уведомления между страните по този договор ще бъдат в писмена форма за действителност. Писмената форма се счита спазена и когато съобщението е изпратено по електронна поща. 

17.2. За целите на този договор пощенските адреси и адресите на електронната поща на страните са:

· на Контролния орган: 4018, гр.Пловдив, бул. “Княгиня Мария Луиза” № 47, ет. 2, ап. А1, e-mail: office@balkanbiocert.com
· на Клиента: ……………………………………………………………………..
17.3. Съобщение, изпратено от електронната поща на някоя от страните и получено на електронната поща на другата страна се счита за валидно волеизявление, което е достигнало до и узнато от страната, до която е адресирано, и обвързващо, страната от чиято електронна поща е било изпратено.


17.4. Ако някоя от сраните промени посочените в т. 17.2 адреси (пощенски или на електронна поща), без да уведоми другата страна, се счита, че всички съобщения, уведомления и др., изпратени на посочените в т. 17.2 адреси (пощенски или на електронна поща) са достигнали и са били узнати от страната, до която са били адресирани.
18. Изменения и допълнения в договора се правят само с писмено споразумение между страните по договора и в случай на промяна на нормативните актове, уреждащи материята по сертифициране.  

19. За неуредените в настоящия договор отношения се прилагат разпоредбите на европейското и българското законодателство в областта на биологичното производство, преработка, означаване и търговия със земеделски продукти и храни.
20. Възникналите спорове във връзка с изпълнението на договора, се решават по пътя на споразумението и при непостигане на такова, спора се отнася за решаване от компетентния български съд.


Настоящия договор е съставен в два еднообразни екземпляра – по един за всяка една от страните.

ДОГОВОРИЛИ СЕ:

 КОНТРОЛЕН ОРГАН: ............................
          КЛИЕНТ: .......................................  

                                       / УПРАВИТЕЛ /                                         / …………………………./     

